Greek Legal Document

Category: 81

Content:
73. ΑΠΟΦΑΣΗ ΟΛΟΜΕΛΕΙΑΣ ΤΗΣ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Aριθ. 531/065 της 23/28 Ιουλ. 2009 (ΦΕΚ Β΄1550) Ορισμός Εθνικής Αγοράς Χονδρικής Αδεσμοποίητης Πρόσβασης (συμπεριλαμβανομένης μεριζόμενης και πλήρους πρόσβασης) σε μεταλλικούς βρόχους και υποβρόχους, Καθορισμός Επιχειρήσεων με Σημαντική Ισχύ στην εν λόγω Αγορά και Υποχρεώσεις αυτών (2ος Γύρος Ανάλυσης). (ΑΚΟΛΟΥΘΕΙ ΤΟ ΣΚΕΠΤΙΚΟ ΤΗΣ ΑΠΟΦΑΣΗΣ ΟΛΟΜΕΛΕΙΑΣ ΤΗΣ ΕΕΤΤ) Αποφασίζει: Α. Εκδίδει Απόφαση, σύμφωνα με το κοινοποιηθέν και εγκριθέν από την Ευρωπαϊκή Επιτροπή Σχέδιο Μέτρων, με το ακόλουθο περιεχόμενο: Ι. Ορισμός Σχετικής Αγοράς Προϊόντων/Υπηρεσιών και Γεωγραφικής Αγοράς: 1. Η ΕΕΤΤ ορίζει μια διακριτή αγορά για τη χονδρική παροχή Αδεσμοποίητης Πρόσβασης (πλήρως και μεριζόμενης) σε μεταλλικούς βρόχους και υποβρόχους για το σκοπό της παροχής ευρυζωνικών και φωνητικών υπηρεσιών.  2. Το γεωγραφικό εύρος της σχετικής αγοράς είναι η Ελληνική Επικράτεια.  22.Θ.α.73 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους ΙΙ. Ορισμός Επιχειρήσεων με Σημαντική Ισχύ στην ως άνω, υπό Ι. ΣχετικήΑγορά («ΣΙΑ») 1. Η ΕΕΤΤ ορίζει την εταιρεία με την επωνυμία «Οργανισμός Τηλεπικοινωνιών της Ελλάδας Α.Ε. (ΟΤΕ Α.Ε.) ως επιχείρηση ηλεκτρονικών επικοινωνιών με Σημαντική Ισχύ στην Εθνική Αγορά Χονδρικής Παροχής Αδεσμοποίητης Πρόσβασης (πλήρως και μεριζόμενης πρόσβασης) σε μεταλλικούς βρόχους και υποβρόχους για το σκοπό της παροχής ευρυζωνικών και φωνητικών υπηρεσιών.  ΙΙΙ. Κανονιστικές Υποχρεώσεις 1. Η EETT διατηρεί τις Κανονιστικές Υποχρεώσεις που ισχύουν δυνάμει της προηγούμενης ανάλυσης της σχετικής αγοράς και των επιβληθέντων μέτρων, επιβάλλοντας τροποποιήσεις όσον αφορά τις επιβαλλόμενες υποχρεώσεις πρόσβασης και διαφάνειας, σύμφωνα με τα αναφερόμενα στην απόφαση αυτή.  2. Στα πλαίσια αυτά επιβάλλει στην εταιρεία ΟΤΕ ΑΕ η οποία κρίθηκε ότι κατέχει ΣΙΑ στην αγορά «χονδρικής παροχής Αδεσμοποίητης Πρόσβασης (πλήρως και μεριζόμενης) σε μεταλλικούς βρόχους και υποβρόχους για το σκοπό της παροχής ευρυζωνικών και φωνητικών υπηρεσιών», τις κάτωθι υποχρεώσεις: 2.1 Υποχρέωση Παροχής Πρόσβασης και Χρήσης Ειδικών Ευκολιών Δικτύου. 2.2 Υποχρέωση Αμεροληψίας (μη διακριτικής μεταχείρισης). 2.3 Υποχρέωση Διαφάνειας, συμπεριλαμβανομένης της υποχρέωσης δημοσίευσης Προσφοράς Αναφοράς Διασύνδεσης με ορισμένο ελάχιστο περιεχόμενο. 2.4 Υποχρέωση Λογιστικού Διαχωρισμού. 2.5 Υποχρέωση Ελέγχου Τιμών και κοστολόγησης.  3 Υποχρέωση Πρόσβασης και Χρήσης ειδικών ευκολιών δικτύου. 3.1 Αναφορικά με την υποχρέωση παροχής πρόσβασης, η εταιρεία ΟΤΕ ΑΕ φέρει τις ακόλουθες υποχρεώσεις: 3.1.1 Διατηρείται υφιστάμενη υποχρέωση παροχής πρόσβασης σε μεταλλικούς τοπικούς βρόχους και υποβρόχους μέσω της πλήρους αδεσμοποίητης πρόσβασης και της μεριζόμενης πρόσβασης.  3.1.2 Επιβάλλεται στον ΟΤΕ υποχρέωση παροχής πρόσβασης σε συναφείς ευκολίες οι οποίες είναι αναγκαίες για την αποτελεσματική πρόσβαση στον τοπικό βρόχο και υπο-βρόχο, όπως η συνεγκατάσταση, τα συνδετικά καλώδια  15  και στην περίπτωση του τοπικού υποβρόχου, η πρόσβαση σε σωλήνες / αγωγούς, σύμφωνα με τα αναφερόμενα στην παράγραφο 3.1.3. του παρόντος. Η υποχρέωση  παροχής συνεγκατάστασης, ανάλογα με την περίπτωση, πρέπει να περιλαμβάνει επιλογές όπως τη φυσική συνεγκατάσταση 16 , την απομακρυσμένη συνεγκατάσταση ή και την εικονική συνεγκατάσταση. 15  Συνδετικά καλώδια δύναται να χρησιμοποιηθούν και στις περιπτώσεις όπου αντικειμενικά είναι τεχνικά ανέφικτη η χρήση οποιουδήποτε άλλου μέσου για την σύνδεση του εξοπλισμού του παρόχου όπως για παράδειγμα στις περιπτώσεις του τοπικού υποβρόχου για την σύνδεση του εξοπλισμού του παρόχου στην εξωτερική καμπίνα με τον εξοπλισμό του παρόχου σε ανώτερο ιεραρχικά δικτυακό σημείο συνεγκατάστασης. 16  Η φυσική συνεγκατάσταση περιλαμβάνει την συνεγκατάσταση εξοπλισμού του παρόχου σε ξεχωριστά δωμάτια παρόχων από το χώρο εγκατάστασης του εξοπλισμού του ΟΤΕ (είτε κάθε πάροχος ξεχωριστά είτε όλοι οι πάροχοι μαζί) και την παροχή συνεγκατάστασης υπό την μορφή co migling η οποία συνίσταται στην παροχή συνεγκατάστασης του εξοπλισμού του παρόχου στον ίδιο χώρο με τον εξοπλισμό του ΟΤΕ χωρίς την ύπαρξη χωρισμάτων και χωρίς την ανάγκη δημιουργίας ξεχωριστού δωματίου παρόχου. Η φυσική συνεγκατάσταση περιλαμβάνει επίσης και την περίπτωση εγκατάστασης καμπίνας του παρόχου στον προαύλιο χώρο ή την ταράτσα του κτιρίου του ΟΤΕ, υπό συνθήκες που εξειδικεύονται στην εκάστοτε Προσφορά Αναφοράς. 3.1.3 Ιδιαίτερα για την παροχή πρόσβασης σε αγωγούς/σωληνώσεις και φρεάτια στο τμήμα από την υπαίθρια καμπίνα του ΟΤΕ μέχρι το Αστικό Κέντρο διακρίνονται δύο περιπτώσεις: (i) Περίπτωση πρόσβασης στον υποβρόχο, ως συναφής ευκολία. Η συγκεκριμένη υποχρέωση καλύπτει όλους τους ήδη κατασκευασμένους από τον ΟΤΕ, καθώς και τους μελλοντικούς αγωγούς/σωληνώσεις και φρεάτια. Σε περίπτωση όπου δεν υπάρχει διαθέσιμη υποδομή αγωγών για την κάλυψη των αναγκών των παρόχων, αλλά υπάρχει τυχόν διαθέσιμη υποδομή οπτικών ινών από τον υπαίθριο κατανεμητή έως το αστικό κέντρο (π.χ. σε περίπτωση ONU), τότε ο ΟΤΕ υποχρεούται να παρέχει πρόσβαση σε σκοτεινή ίνα στο τμήμα του δικτύου του από την υπαίθρια καμπίνα ως το Αστικό Κέντρο. Επειδή δε, η πρόσβαση σε αγωγούς ενδεχομένως συνδέεται με άλλα προϊόντα ευκολιών, (πρόσβαση σε υπάρχοντα φρεάτια/μούφες, πρόσβαση (Μετά τη σελ. 554,422) Σελ. 554,423 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.73 σε νέα φρεάτια/μούφες, επεκτάσεις υπαρχόντων φρεατίων/μουφών κλπ. προϊόντα) ο ΟΤΕ υποχρεούταινι να διαπραγματεύεται με καλή πίστη και να ικανοποιεί κάθε «εύλογο» (από άποψη τεχνικής υλοποίησης) αίτημα που αφορά στην παροχή πρόσβασης σε αγωγούς/σωληνώσεις καθώς και άλλες τυχόν απαιτούμενες ευκολίες (π.χ. φρεάτια) του τμήματος πρόσβασης του δικτύου του. (ii) Περίπτωση μη πρόσβασης στον υποβρόχο, όπου ένας εναλλακτικός πάροχος επιλέγει να υλοποιήσει ο ίδιος το ακραίο τμήμα του δικτύου πρόσβασης από τον υπαίθριο κατανεμητή μέχρι τον πελάτη. Ο ΟΤΕ υποχρεούται να ικανοποιεί κάθε εύλογο αίτημα (από την άποψη του τεχνικά εφικτού και διαθεσίμου) και να παρέχει πρόσβαση σε διαθέσιμους αγωγούς/σωληνώσεις στο τμήμα του δικτύου πρόσβασης από τον υπαίθριο κατανεμητή έως το αστικό κέντρο. 3.1.4 Διατηρείται η υφιστάμενη υποχρέωση διαπραγμάτευσης με καλή πίστη και ικανοποίησης όλων των εύλογων αιτημάτων των παρόχων αναφορικά με επιπρόσθετα προϊόντα πρόσβασης, συνεγκατάστασης και συναφείς ευκολίες. 3.1.5 Διατηρείται η υφιστάμενη υποχρέωση στον ΟΤΕ να μην ανακαλεί την ήδη χορηγηθείσα πρόσβαση σε ευκολίες 3.1.6 Ο ΟΤΕ υποχρεούται να ικανοποιεί αιτήματα για μετάβαση μεταξύ των ακόλουθων υπηρεσιών (οι διαδικασίες της μετάβασης θα πρέπει να συμπεριληφθούν στην σχετική αναθεώρηση της Προσφοράς Αναφοράς για την Αδεσμοποίητη Πρόσβαση στον Τοπικό Βρόχο και Υποβρόχο και τις συναφείς ευκολίες): (i) Από την χονδρική ευρυζωνική πρόσβαση στην αδεσμοποίητη πρόσβαση στον τοπικό βρόχο (πλήρη ή μεριζόμενη). (ii) Από την αδεσμοποίητη πρόσβαση στον τοπικό βρόχο (πλήρη ή μεριζόμενη) στην χονδρική ευρυζωνική πρόσβαση. (iii) Από τη μεριζόμενη πρόσβαση στην πλήρη αδεσμοποίητη πρόσβαση σε τοπικούς βρόχους και υποβρόχους. (iv) Από την πλήρη αδεσμοποίητη πρόσβαση στη μεριζόμενη πρόσβαση σε τοπικούς βρόχους και υποβρόχους. (v) Από την αδεσμοποίητη πρόσβαση σε τοπικούς βρόχους και υποβρόχους ενός παρόχου σε αδεσμοποίητη πρόσβαση σε τοπικούς βρόχους και υποβρόχους άλλου παρόχου. Σελ. 554,424 Τεύχος      Σελ.        3.1.7 Οι ως άνω υποχρεώσεις θα πρέπει να συνοδεύονται με όρους ισότιμου, εύλογου και έγκαιρου χαρακτήρα.  3.1.8 Ο ΟΤΕ υποχρεούται να παρέχει προσφορά Συμφωνιών Επιπέδου Υπηρεσίας (Service Level Agreements (SLAs)) και μάλιστα για όλα τα προϊόντα, και για όλες τις διαδικασίες όπως παροχή των υπηρεσιών και αποκατάσταση βλαβών. Η βασική/ ελάχιστη ποιότητα των παραμέτρων υπηρεσιών (Βασικό Επίπεδο Συμφωνιών Υπηρεσιών (Βασικό SLA)) καθώς και οι σχετικές οικονομικές ρήτρες ή όροι αναφορικά με την ευθύνη των μερών που θα ισχύουν σε περίπτωση μη συμμόρφωσης με τις προϋποθέσεις του Βασικού SLA, θα συνεχίσουν να αποτελούν μέρος της βασικής λίστας των περιεχομένων της σχετικής Προσφοράς Αναφοράς που θα δημοσιεύεται από τον ΟΤΕ. Προκειμένου να διασφαλισθεί μεταξύ άλλων η αποτελεσματικότητα του Βασικού SLA, ο ΟΤΕ υποχρεούται να δημοσιεύει δείκτες αποδοτικότητας (Performance Indicators) σε τριμηνιαία βάση και ανά περίπτωση, κατόπιν σχετικού αιτήματος της ΕΕΤΤ, σύμφωνα και με τα αναφερόμενα κατωτέρω αναφορικά με την υποχρέωση διαφάνειας).  3.1.9 Ο ΟΤΕ υποχρεούται να διαπραγματεύεται με καλή πίστη και να ικανοποιεί όλα τα εύλογα αιτήματα αναφορικά με SLAs “πέραν του Βασικού” (Advanced SLAs). Για τον σκοπό αυτόη ΕΕΤΤ θα διαμορφώσει το εύρος και τις ρήτρες των εν λόγω SLAs, σε διαβούλευση και συνεργασία με τον ΟΤΕ. 22.Θ.α.73 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 4. Υποχρέωση Αμεροληψίας (Μη Διακριτικής Μεταχείρισης) 4.1 Αναφορικά με την υποχρέωση Αμεροληψίας, η εταιρεία ΟΤΕ ΑΕ φέρει τις ακόλουθες υποχρεώσεις: 4.1.1 Διατηρείται η υποχρέωση μη διακριτικής μεταχείρισης (υποχρέωση αμεροληψίας) για όλες τις υποχρεώσεις πρόσβασης, σύμφωνα με την οποία ο ΟΤΕ υποχρεούται να εφαρμόζει ισοδύναμους όρους, σε ισοδύναμες περιστάσεις, σε άλλες επιχειρήσεις που παρέχουν ισοδύναμες υπηρεσίες, και να παρέχει υπηρεσίες και πληροφορίες σε τρίτους υπό τους ίδιους όρους και της ιδίας ποιότητας με αυτές που παρέχει και στο λιανικό του άκρο (συμπεριλαμβανομένων των θυγατρικών του και των συνδεδεμένων με αυτόν επιχειρήσεων). 4.1.2 Ειδικότερα, οι υπηρεσίες και οι πληροφορίες πρέπει να παρέχονται στους εναλλακτικούς παρόχους εντός προκαθορισμένης χρονικής περιόδου και επί τη βάσει προδιαγραφών ποιότητας που είναι τουλάχιστον ισότιμες με αυτές που παρέχονται στο λιανικό άκρο του ΟΤΕ (συμπεριλαμβανομένων των θυγατρικών του και των συνδεδεμένων με αυτόν επιχειρήσεων).  4.1.3 Κατά την παροχή υπηρεσιών αδεσμοποίητης τοπικής πρόσβασης, δεν επιτρέπεται να υπάρχουν αδικαιολόγητες καθυστερήσεις, σύζευξη υπηρεσιών ή ευκολιών (εκτός και εάν αυτή δικαιολογείται από τεχνικής σκοπιάς), καθώς και αδικαιολόγητα επαχθείς συμβατικοί όροι. (Μετά τη σελ. 554,424) Σελ. 554,42401 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.73 4.1.4 Οι πληροφορίες που λαμβάνονται από τον ΟΤΕ στα πλαίσια της παροχής αδεσμοποίητης τοπικής πρόσβασης σε έναν εναλλακτικό πάροχο, απαγορεύεται να χρησιμοποιούνται (με οποιοδήποτε τρόπο) από το λιανικό άκρο του ΟΤΕ Η δέσμευση συμμόρφωσης σχετικά με την παραπάνω υποχρέωση θα πρέπει να γίνεται εγγράφως από τον ΟΤΕ. 4.1.5 Απαγορεύεται κάθε προνομιακή πρόσβαση του λιανικού άκρου του ΟΤΕ ή των συνδεδεμένων με αυτόν επιχειρήσεων στις δραστηριότητες χονδρικής του ΟΤΕ..Ο ΟΤΕ υποχρεούται να παρέχει πρόσβαση στα πληροφοριακά συστήματα χονδρικής σε τρίτους παρόχους υπό τους ίδιους όρους και της ίδιας ποιότητας με αυτές που παρέχει και στο λιανικό του άκρο.  4.1.6 Ο ΟΤΕ υποχρεούται να παρέχει υπηρεσίες πρόσβασης σε τοπικό βρόχο και υποβρόχο και τις συναφείς ευκολίες για τους τρίτους σε τιμές ίδιες με αυτές που παρέχει και στο λιανικό του άκρο (συμπεριλαμβανομένων των θυγατρικών του και των συνδεδεμένων με αυτόν επιχειρήσεων). 5. Υποχρέωση Διαφάνειας 5.1 Αναφορικά με την υποχρέωση Διαφάνειας, η εταιρεία ΟΤΕ ΑΕ, φέρει τις ακόλουθες υποχρεώσεις: 5.1.1 Διατηρείται η υποχρέωση διαφάνειας, η οποία περιλαμβάνει την υποχρέωση δημοσίευσης σχετικής Προσφοράς Αναφοράς, με καθορισμένο ελάχιστο περιεχόμενο, η οποία θα υπόκειται στην έγκριση της ΕΕΤΤ και θα αποτελεί την βάση για την σύναψη συμφωνιών παροχής αδεσμοποίητης πρόσβασης στο τοπικό βρόχο. Η ως άνω υποχρέωση διασφαλίζει ότι οι εναλλακτικοί πάροχοι έχουν πρόσβαση σε επαρκείς πληροφορίες και ξεκάθαρες διαδικασίες, στις οποίες δεν θα είχαν αλλιώς πρόσβαση. 5.1.2 Ειδικά αναφορικά με το περιεχόμενο της Προσφοράς Αναφοράς, ισχύουν τα κάτωθι: (i) H Προσφορά Αναφοράς θα είναι επαρκώς αναλυτική, προκειμένου να διασφαλίζεται ότι οι επιχειρήσεις δεν θα εξαναγκάζονται να πληρώνουν για ευκολίες οι οποίες δεν είναι απαραίτητες για τις αιτούμενες υπηρεσίες. (ii) Η Προσφορά Αναφοράς θα πρέπει να συμπεριλαμβάνει μια περιγραφή των σχετικών προσφορών ανά στοιχείο σύμφωνα με τις ανάγκες της αγοράς, και μια περιγραφή των σχετικών όρων και προϋποθέσεων, συμπεριλαμβανομένων των τιμών. Επιπροσθέτως, οι εναλλακτικοί πάροχοι θα πρέπει να είναι ελεύθεροι να επιλέγουν τον πάροχο, καθώς και την τεχνολογία για τις σχετικές υπηρεσίες σύνδεσης (backhaul links).  (iii) Η Προσφορά Αναφοράς θα πρέπει να περιλαμβάνει τουλάχιστον τα στοιχεία που αναφέρονται στο Παράρτημα Ι της παρούσης. 5.1.3 Δεδομένου ότι η Προσφορά Αναφοράς θα πρέπει να επικαιροποιείται προκειμένου να αντικατοπτρίζει τις ανάγκες της αγοράς, επιβάλλεται η τήρηση της ακόλουθης διαδικασίας: (i) Ο ΟΤΕ υποχρεούται να υποβάλει στην ΕΕΤΤ την αναθεωρημένη Προσφορά Αναφοράς, σύμφωνα με τους όρους της Απόφασης της ΕΕΤΤ η οποία θα εκδοθεί κατόπιν της Απόφασης της ΕΕΤΤ δυνάμει του παρόντος, εντός προθεσμίας τριάντα (30) ημερών από τη θέση σε ισχύ της ανωτέρω Απόφασης.  (ii) Για την περίπτωση όπου ο ΟΤΕ ζητήσει αναθεώρηση της Προσφοράς Αναφοράς, η ΕΕΤΤ λαμβάνοντας υπόψη τις όποιες σχετικές εξελίξεις της αγοράς, καθώς και την εμπειρία που αποκτήθηκε στα πλαίσια προγενέστερης εφαρμογής Προσφοράς Αναφοράς, θα εξετάσει εντός εύλογης περιόδου, εάν οι προτεινόμενες αλλαγές είναι κατάλληλες και αιτιολογημένες.  (iii) Για την περίπτωση όπου το αίτημα για αναθεώρηση της Προσφοράς Αναφοράς υποβάλλεται από κάποιον άλλο πάροχο (πέραν του ΟΤΕ), η ΕΕΤΤ λαμβάνοντας υπόψη τις όποιες σχετικές εξελίξεις της αγοράς, καθώς και την εμπειρία που αποκτήθηκε στα πλαίσια προγενέστερης εφαρμογής Προσφοράς Αναφοράς, θα εξετάσει εάν η Προσφορά Αναφοράς χρήζει αναθεώρησης. Εάν η απόφαση της ΕΕΤΤ είναι καταφατική, η ΕΕΤΤ θα καλέσει τον ΟΤΕ να υποβάλει αναθεωρημένη Προσφορά Αναφοράς, εντός συγκεκριμένης χρονικής περιόδου ανάλογα με τις τροποποιήσεις που απαιτούνται.  Σε κάθε περίπτωση η ΕΕΤΤ δύναται να επιβάλει αλλαγές στην Προσφορά Αναφοράς για την αδεσμοποίητη πρόσβαση στον τοπικό βρόχο και τις συναφείς ευκολίες στις περιπτώσεις όπου κρίνει ότι τέτοιες αλλαγές είναι αιτιολογημένες. Στις περιπτώσεις που κρίνει κατάλληλο, η ΕΕΤΤ δύναται να διεξάγει δημόσια διαβούλευση παρέχοντας στα ενδιαφερόμενα μέρη την δυνατότητα να εκφράσουν τις απόψεις τους αναφορικά με τις προτεινόμενες τροποποιήσεις/ αναθεωρήσεις της Προσφοράς Αναφοράς. Σε κάθε περίπτωση πριν την εφαρμογή της αναθεωρημένης Προσφοράς Αναφοράς θα δίνεται εύλογο χρονικό διάστημα στους εμπλεκόμενους φορείς προκειμένου να προετοιμαστούν για τις επικείμενες αλλαγές. 5.1.4 Διατηρείται η υποχρέωση άμεσης παροχής στην ΕΕΤΤ κάθε πληροφορίας, συμπεριλαμβανομένων οικονομικών πληροφοριών αναφορικά με την αδεσμοποίητη πρόσβαση στον τοπικό βρόχο και υποβρόχο, κατόπιν αιτιολογημένου αιτήματός της, και σύμφωνα με τα χρονοδιαγράμματα και το επίπεδο λεπτομέρειας που αναφέρονται στο σχετικό αίτημα της ΕΕΤΤ. (Μετά τη σελ. 554,42401) Σελ. 554,425 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.73 5.1.5 Διατηρείται η υποχρέωση παροχής στην ΕΕΤΤ αναλυτικής αναφοράς σχετικά με όλους τους δείκτες αποδοτικότητας (performance indicators) σε τριμηνιαία βάση και ανά περίπτωση, οποτεδήποτε αυτό ζητηθεί από την ΕΕΤΤ. Στα πλαίσια αυτά:  (α) Ο ΟΤΕ υποχρεούται να εξασφαλίζει την ακώλυτη πρόσβαση της ΕΕΤΤ στο σύστημα/ λογισμικό/ βάση δεδομένων το οποίο χρησιμοποιείται για τον υπολογισμό ή/ και την αποθήκευση των τιμών των δεικτών αποδοτικότητας (Key Performance Indicators (KPI)), προκειμένου να μπορεί να εξάγει πληροφορίες με δική της πρωτοβουλία.  (β) Ο ΟΤΕ υποχρεούται να εξασφαλίζει την ακώλυτη πρόσβαση των εναλλακτικών παρόχων στους δείκτες αποδοτικότητας/ δεδομένα που σχετίζονται με τις δραστηριότητες τους και τις συναλλαγές τους με τον ΟΤΕ.  (γ) Ο ΟΤΕ υποχρεούται να δημοσιεύει στον δικτυακό του τόπο ορισμένους ή και όλους τους δείκτες αποδοτικότητας με κατάλληλη μορφή, διασφαλίζοντας την αρχή του επιχειρηματικού απορρήτου καθώς και την εμπιστευτικότητα κρίσιμων εμπορικών πληροφοριών (λχ. μέσες ή συνολικές εκτιμήσεις, ή αναλυτικά τις τιμές των δεικτών χωρίς να προσδιορίζεται το όνομα του παρόχου) κατόπιν σχετικού αιτήματος από την ΕΕΤΤ και σύμφωνα με το περιεχόμενο αυτού. Οι δείκτες αποδοτικότητας δύνανται να περιλαμβάνουν (ενδεικτικά και όχι περιοριστικά) τα κάτωθι στοιχεία: (i) Αριθμό αιτούμενων αδεσμοποίητων τοπικών βρόχων (με ανάλυση σε αριθμό βρόχων πλήρους αδεσμοποίητης πρόσβασης και μεριζόμενης αδεσμοποίητης πρόσβασης).  (ii) Αριθμό παραδοθέντων τοπικών βρόχων (με ανάλυση σε αριθμό βρόχων πλήρους αδεσμοποίητης πρόσβασης και μεριζόμενης αδεσμοποίητης πρόσβασης και αριθμό βρόχων που παραδόθηκαν εγκαίρως ή με καθυστέρηση).  (iii) Αριθμό απορριφθεισών αιτήσεων τοπικών βρόχων/ αιτιολογία της απόρριψής τους. (iv) Αριθμό ενεργών αδεσμοποίητων τοπικών βρόχων (πλήρης αδεσμοποίητη πρόσβαση και μεριζόμενη). (v) Αριθμό καταργηθέντων βρόχων. (vi) Αριθμό αναφερόμενων βλαβών (ανά προτεραιότητα, χωριστά για πλήρη και μεριζόμενη αδεσμοποίητη πρόσβαση). (vii) Αριθμό βλαβών που αποκαταστάθηκαν εντός του χρονοδιαγράμματος που προβλέπεται στο συμφωνημένο SLA.  Σελ. 554,426 Τεύχος      Σελ.        5.1.6 Διατηρείται η υποχρέωση κοινοποίησης στην ΕΕΤΤ όλων των συμφωνιών αδεσμοποίητης πρόσβασης στον τοπικό βρόχο που υπογράφονται με εναλλακτικούς παρόχους επί τη βάσει της σχετικής Προσφοράς Αναφοράς, καθώς και κάθε SLA (πέραν του βασικού) που παρέχεται στους εναλλακτικούς παρόχους από τον ΟΤΕ επί τη βάσει εμπορικής διαπραγμάτευσης. 5.1.7 Επιβάλλεται στον ΟΤΕ η υποχρέωση υποβολής στην ΕΕΤΤ των πληροφοριών για το αστικό δίκτυο πρόσβασης οι οποίες αναφέρονται στο Παράρτημα ΙΙ της παρούσας, εντός προθεσμίας δεκαπέντε (15) εργασίμων ημερών μετά το πέρας κάθε ημερολογιακού εξαμήνου του έτους 17 . 17  Εξάμηνο: 30/06, Β΄Εξάμηνο 31/12 6. Υποχρέωση Λογιστικού Διαχωρισμού 6.1 Αναφορικά με την υποχρέωση Λογιστικού Διαχωρισμού, η εταιρεία ΟΤΕ ΑΕ, φέρει υποχρέωση Λογιστικού Διαχωρισμού, η οποία υλοποιείται σύμφωνα με τα όσα περιγράφονται σχετικά με την αγορά χονδρικής αδεσμοποίητης πρόσβασης (ΑΠΤΒ) στην απόφαση της ΕΕΤΤ 482/051/26.5.2008 με θέμα «Μεθοδολογίες/ Αρχές Κοστολόγησης και Λογιστικού Διαχωρισμού για την υλοποίηση των επιβληθέντων στον ΟΤΕ ρυθμιστικών υποχρεώσεων ελέγχου τιμών, κοστολόγησης και λογιστικού διαχωρισμού στις επιμέρους ορισθείσες αγορές ηλεκτρονικών επικοινωνιών και λοιπές ρυθμίσεις», σχετικά με την αγορά υπηρεσιών ΑΠΤΒ και συναφών ευκολιών.  6.2 Η υποχρέωση λογιστικού διαχωρισμού που επιβάλλεται δυνάμει της παρούσας εφαρμόζεται στο σύνολο της σχετικής αγοράς, συμπεριλαμβανομένων και των πιθανών προσφορών υπηρεσιών χονδρικής του ΟΤΕ που αφορούν οπτικές ίνες.  22.Θ.α.73 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 7. Υποχρέωση Ελέγχου Τιμών και Κοστολόγησης 7.1 Αναφορικά με την υποχρέωση Ελέγχου Τιμών και Κοστολόγησης, η εταιρεία ΟΤΕ ΑΕ, φέρει τις ακόλουθες υποχρεώσεις: 7.1.1 Διατηρείται η υποχρέωση στον ΟΤΕ να παρέχει κοστοστρεφείς τιμές για τις υπηρεσίες ΑΠΤΒ και συναφών ευκολιών, βάσει της μεθοδολογίας Μέσου Μακροπρόθεσμου Επαυξητικού Κόστους με βάση το Τρέχον Κόστος των Παγίων (ΜΜΕΚ/ΤΚ (LRAIC/Current Cost)). 7.1.2 Πιο συγκεκριμένα, ο ΟΤΕ υποχρεούται να παρέχει τιμές : (i) - για την πρόσβαση στον τοπικό βρόχο και υποβρόχο βάσει της μεθοδολογίας ΜΜΕΚ-ΤΚ με μοντέλο «top-down καθώς και  (ii) - για τις συναφείς ευκολίες όπως η συνεγκατάσταση βάσει της μεθοδολογίας ΜΜΕΚ-ΤΚ με μοντέλα bottom-up. 7.1.3 Διατηρούνται οι υποχρεώσεις που προβλέπονται στην απόφαση ΕΕΤΤ ΑΠ 482/051/26.5.2008 με θέμα «Μεθοδολογίες/ Αρχές Κοστολόγησης και Λογιστικού Διαχωρισμού για την υλοποίηση των επιβληθέντων στον ΟΤΕ ρυθμιστικών υποχρεώσεων ελέγχου τιμών, κοστολόγησης και λογιστικού διαχωρισμού στις επιμέρους ορισθείσες αγορές ηλεκτρονικών επικοινωνιών και λοιπές ρυθμίσεις», σχετικά με την αγορά υπηρεσιών της ΑΠΤΒ και συναφών ευκολιών.  7.1.4 Οι τιμές των υπηρεσιών της ΑΠΤΒ και συναφών ευκολιών, πρέπει να διαμορφώνονται ώστε να προάγουν τον αποτελεσματικό ανταγωνισμό, με ιδιαίτερη έμφαση στην αρχή ότι οι τιμές δεν δημιουργούν εμπόδια εισόδου στην αγορά. Ιδιαίτερα, απαραίτητη προϋπόθεση είναι οι τιμές να διαμορφώνονται ώστε να μην υπάρχουν πρακτικές του «ψαλιδίσματος» (scissors effect) ή και συμπίεσης τιμών μεταξύ των τιμών των υπηρεσιών της πρόσβασης στον Τοπικό Βρόχο ή τις συναφείς υποδομές και τις τιμές των σχετικών υπηρεσιών λιανικής που προσφέρει το λιανικό άκρο της ΟΤΕ ΑΕ.  7.1.5 Για τις περιπτώσεις όπου η ΟΤΕ ΑΕ δεν παρέχει στην ΕΕΤΤ ακριβή στοιχεία για τον έλεγχο τιμών σύμφωνα με τις υποχρεώσεις του όπως αυτές ορίζονται στην ΑΠ ΕΕΤΤ 482/051/26.5.2008, η ΕΕΤΤ δύναται να εξάγει τιμές: - είτε εφαρμόζοντας τη μέθοδο σύγκρισης τιμών (benchmarking), (λαμβάνοντας ιδίως υπόψη τις διαθέσιμες τιμές σε συγκρίσιμες ανταγωνιστικές αγορές Κρατών ? Μελών της Ευρωπαϊκής Ένωσης), όπως ορίζεται στο Άρθρο 45, παρ. 6 του ν. 3431/2006), - είτε χρησιμοποιώντας τεχνικοοικονομικά μοντέλα άλλα από αυτά της ΟΤΕ ΑΕ, χρησιμοποιώντας δεδομένα / πληροφορίες που έχει η ίδια συλλέξει,  και να απαιτήσει την άμεση εφαρμογή των τιμών αυτών (άρθρα 45 παρ. 4 του ν. 3431/2006). Β. Ο Οργανισμός Τηλεπικοινωνιών της Ελλάδος, ως επιχείρηση με ΣΙΑ στην αγορά χονδρικής παροχής Αδεσμοποίητης Πρόσβασης (πλήρως και μεριζόμενης) σε μεταλλικούς βρόχους και υποβρόχους για το σκοπό της παροχής ευρυζωνικών και φωνητικών υπηρεσιών υποχρεούται να εκπληρώσει όλες τις υποχρεώσεις που επιβάλλονται με την παρούσα σύμφωνα με τα αναφερόμενα στην κείμενη Εθνική και Ευρωπαϊκή νομοθεσία. Γ. Εκτός αν άλλως ορίζεται στην παρούσα Απόφαση, από την έναρξη ισχύος της καταργείται κάθε άλλη γενική ή ειδική διάταξη απόφασης της Ε.Ε.Τ.Τ., που αντίκειται στις διατάξεις της απόφασης αυτής ή κατά το μέρος που ρυθμίζει κατά διάφορο τρόπο θέματα που ρυθμίζονται με την απόφαση αυτή. Δ. Προσαρτώνται και αποτελούν αναπόσπαστο μέρος της απόφασης αυτής τα ακόλουθα Παραρτήματα: Παράρτημα Ι Προσφορά Αναφοράς για Αδεσμοποίητη  Πρόσβαση στο Στρεπτό Ζεύγος Μεταλλικών  Αγωγών του Τοπικού Βρόχου (RUO) Τα κάτωθι στοιχεία συνιστούν τον κατάλογο με τα ελάχιστα στοιχεία που πρέπει να περιλαμβάνονται στην Προσφορά Αναφοράς για Αδεσμοποίητη Πρόσβαση του ΟΤΕ. A. Προϋποθέσεις αδεσμοποίητης πρόσβασης στον τοπικό βρόχο 1. Στοιχεία δικτύου στα οποία παρέχεται η πρόσβαση που καλύπτει ειδικότερα τα ακόλουθα στοιχεία: α) Πρόσβαση σε τοπικούς βρόχους β) Πρόσβαση στη μη φωνητική περιοχή του φάσματος συχνοτήτων ενός τοπικού βρόχου, στην περίπτωση μεριζόμενης πρόσβασης στον τοπικό βρόχο 2. Πληροφορίες που αφορούν τις θέσεις των τόπων φυσικής πρόσβασης 18 , και την διαθεσιμότητα τοπικών βρόχων (συμπεριλαμβανομένων των ανενεργών) σε συγκεκριμένα σημεία του δικτύου πρόσβασης (δηλ. ελεύθερα, κατειλημμένα (ενεργά), δεσμευμένα, βλαμμένα ζεύγη). 18  Η διάθεση των πληροφοριών μπορεί να περιοριστεί στους ενδιαφερόμενους για να αποφευχθούν θέματα δημόσιας ασφάλειας. (Μετά τη σελ. 554,426) Σελ. 554,427 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.73 3. Τεχνικές προϋποθέσεις που αφορούν την πρόσβαση και τη χρήση τοπικών βρόχων, συμπεριλαμβανομένων των τεχνικών χαρακτηριστικών του ανεστραμμένου μεταλλικού ζεύγους στον τοπικό βρόχο. 4. Διαδικασίες παραγγελιών 19 , μετάβασης μεταξύ υπηρεσιών και παροχής υπηρεσιών, διαδικασίες για όλες τις δυνατές μεταβάσεις από πάροχο σε πάροχο, περιορισμοί χρήσης. 1 9  Στις περιπτώσεις εκείνες όπου αιτήματα για ΑΠΤΒ σχετίζονται και με αιτήματα φορητότητας ο ΟΤΕ θα πρέπει να εξασφαλίζει, στο μέτρο που τον αφορά, την αδιάλειπτη παροχή υπηρεσιών προς τον τελικό χρήστη. 5. Πιστοποίηση παράδοσης παραλαβής τοπικού βρόχου με κριτήρια παροχής ευρυζωνικών υπηρεσιών. Σχετικές μετρήσεις. B. Υπηρεσίες Συνεγκατάστασης 1. Πληροφορίες σχετικά με τα Δικτυακά Κέντρα του κοινοποιημένου φορέα εκμετάλλευσης.  2. Δυνατότητες συνεγκατάστασης στα Δικτυακά Κέντρα που αναφέρονται στο σημείο 1 (συμπεριλαμβανομένης της φυσικής συνεγκατάστασης και, ενδεχομένως, της καμπίνας στον προαύλιο χώρο, της απομακρυσμένης, της σύμμεικτης και της εικονικής συνεγκατάστασης). 3. Αναλυτική περιγραφή των συναφών ευκολιών, του ασυρματικού backhaul και της παροχής πρόσβασης σε αγωγούς/σωληνώσεις και φρεάτια. 4. Χαρακτηριστικά εξοπλισμού: περιορισμοί, εφόσον υπάρχουν, στον εξοπλισμό που μπορεί να συνεγκατασταθεί. 5. Θέματα ασφαλείας: μέτρα που λαμβάνονται από τον κοινοποιημένοφορέα εκμετάλλευσης για την ασφάλεια των χώρων του. 6. Προϋποθέσεις πρόσβασης για το προσωπικό ανταγωνιστικών φορέων εκμετάλλευσης. 7. Προδιαγραφές ασφαλείας. 8. Κανόνες για τη διάθεση χώρου και του εξοπλισμού (ζευγών εσωτερικού καλωδίου, ικριωμάτων σε χώρο ΦΣ κλπ) στις περιπτώσεις όπου ο χώρος συνεγκατάστασης είναι περιορισμένος. 9. Προϋποθέσεις για την επιθεώρηση, από τους δικαιούχους, των χώρων στους οποίους διατίθεται φυσική συνεγκατάσταση ή των Δικτυακών Κέντρων όπου η συνεγκατάσταση δεν έχει γίνει δεκτή λόγω έλλειψης χωρητικότητας. Γ. Συστήματα Πληροφοριών Προϋποθέσεις πρόσβασης στα συστήματα λειτουργικής υποστήριξης, στα συστήματα πληροφοριών  Σελ. 554,428 Τεύχος      Σελ.        ή στις βάσεις δεδομένων του κοινοποιημένου φορέα εκμετάλλευσης για προπαραγγελία, παραγγελία, παροχή υπηρεσιών, συντήρηση και επισκευή, βλαβοληψία βρόχων και τιμολόγηση. Δ. Προϋποθέσεις παροχής 1. Προθεσμία ανταπόκρισης στις αιτήσεις παροχής υπηρεσιών και ευκολιών, συμφωνίες επιπέδου υπηρεσιών, επιδιόρθωση σφαλμάτων, διαδικασίες αποκατάστασης του κανονικού επιπέδου υπηρεσιών και παράμετροι ποιότητας υπηρεσιών. 2. Τυποποιημένοι όροι συμβάσεως, συμπεριλαμβανομένης, ανάλογα με την περίπτωση, αποζημίωσης, σε περίπτωση μη τήρησης των προβλεπόμενων προθεσμιών. 3. Τιμές ή τρόποι τιμολόγησης για κάθε προαναφερόμενο χαρακτηριστικό, λειτουργία και ευκολία. Παράρτημα ΙΙ Υποχρέωση Διαφάνειας ΟΤΕ (υποχρέωση παροχής πληροφόρησης σε σχέση με το δίκτυο πρόσβασης) Ο ΟΤΕ οφείλει σε 15 εργάσιμες ημέρες μετά το πέρας κάθε ημερολογιακού εξαμήνου του έτους 20  να υποβάλλει στην ΕΕΤΤ τις παρακάτω πληροφορίες για το αστικό δίκτυο πρόσβασης που αφορά α) την υφιστάμενη κατάσταση και β) τις προβλέψεις για το επόμενο εξάμηνο. Επίσης Οι πληροφορίες αυτές ζητούνται για να είναι εφικτή η εξέταση από την ΕΕΤΤ κατά πόσον πιθανόν τα νέα σχέδια του ΟΤΕ επηρεάζουν τον ορισμό των αγορών 4 και 5. 20  Α' Εξάμηνο: 30/06, Β' Εξάμηνο 31/12 22.Θ.α.73 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους Α) Πληροφόρηση για την ανάπτυξη του δικτύου πρόσβασης νέας γενιάς Β) Τα παρακάτω στοιχεία για κάθε ONU του δικτύου πρόσβασης. 1. Αστικό Κέντρο (ΑΚ) 2. Συνολικό Πλήθος Ζευγών Χαλκού στο ΑΚ 3. Κωδικός ONU 4. Διεύθυνση ONU 5. Έτος Κατασκευής ONU 6. Παρεχόμενες υπηρεσίες από την ONU (πχ POTS, ADSL2+, VDSL, …) 7. Συνολικό Πλήθος Ζευγών χαλκού τα οποία εξυπηρετούνται από την ONU 8. Συνολικό Πλήθος Ζευγών χαλκού τα οποία τυχόν αντικαθίστανται (στο κύριο δίκτυο, από την καμπίνα μέχρι το ΑΚ) 9. Πλήθος νέων ζευγών οπτικών ινών στην ONU (στο κύριο δίκτυο, από την καμπίνα μέχρι το ΑΚ) 10. Πλήθος νέων αγωγών/σωληνώσεων στις ONU 11. Πλήθος KV που εξυπηρετεί η ONU 12. Πλήθος KV που καταργήθηκαν και αντικαθιστά η ONU Ε. Η ισχύς της απόφασης αυτής άρχεται από την ημερομηνία δημοσίευσής της στην Εφημερίδα της Κυβερνήσεως. ΣΤ. Η απόφαση αυτή και τα Παραρτήματα αυτής να κοινοποιηθούν στον Οργανισμό Τηλεπικοινωνιών της Ελλάδος, ως επιχείρηση κατέχουσα ΣΙΑ στη σχετική αγορά χονδρικής παροχής Αδεσμοποίητης Πρόσβασης (πλήρως και μεριζόμενης) σε μεταλλικούς βρόχους και υποβρόχους για το σκοπό της παροχής ευρυζωνικών και φωνητικών υπηρεσιών. Ζ. Η απόφαση αυτή και τα Παραρτήματα αυτής να κοινοποιηθούν στην Ευρωπαϊκή Επιτροπή σύμφωνα με το άρθρο 16 παρ.3 του ν. 3431/2006. (Μετά τη σελ. 554,428) Σελ. 554,429 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.73 22.Θ.α.73 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους